**LĒMUMS**

Liepājā

|  |  |
| --- | --- |
| 2023. gada 21. septembrī | Nr.324/10  (prot. Nr.10, 12.§) |

Par atteikumu izmantot pirmpirkuma

tiesības uz nekustamo īpašumu – būvi

Ziemupes ielā 38, Liepājā

Pamatojoties uz Pašvaldību likuma 73. panta trešo daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 5., 7., 8. un 17. punktu, likuma “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14. panta otro daļu, izskatot Nekustamā īpašuma pirkuma līgumu, kas 2023. gada 9. augustā noslēgts starp [..] un sabiedrību ar ierobežotu atbildību “KOMPĀNIJA AVOTIŅI”, Liepājas pilsētas pašvaldības iestādes “Liepājas pilsētas būvvalde” 2023. gada 21. augusta vēstuli Nr.715/2.3 “Par būvju īpašumu Ziemupes ielā 38, Liepājā”, Liepājas pilsētas pašvaldības iestādes “Liepājas pilsētas pašvaldības administrācija” Attīstības pārvaldes 2023. gada 15. augusta vēstuli Nr.1695/2.15.1. “Par pirmpirkuma tiesību izmantošanu zemesgabalam Ziemupes ielā 38, Liepājā”, zemes nomas līgumu, kas 2014. gada 28. maijā noslēgts starp Liepājas pilsētas pašvaldību un [..], un Liepājas valstspilsētas pašvaldības domes pastāvīgās Pilsētas attīstības komitejas 2023. gada 14. septembra lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Neizmantot pirmpirkuma tiesības uz 2023. gada 9. augusta Nekustamā īpašuma pirkuma līgumā minēto nekustamo īpašumu Liepājā Ziemupes ielā 38 (kadastra Nr.1700 512 0678, ierakstīts Kurzemes rajona tiesas Liepājas pilsētas zemesgrāmatas nodalījumā Nr.100000291619), kas sastāv no būves (kadastra apzīmējums 1700 012 0678 001), kuru pārdod [..] un pērk sabiedrība ar ierobežotu atbildību “KOMPĀNIJA AVOTIŅI” (reģistrācijas Nr.40003077493; juridiskā adrese: Rustēnu iela 1, Rīga) par pārdošanas cenu 15 000 EUR (piecpadsmit tūkstoši *euro*). Būve saistīta ar Liepājas valstspilsētas pašvaldībai piederošo zemesgabalu Ziemupes ielā 38 (kadastra Nr.1700 012 0678).

2. Uzdot Liepājas pilsētas pašvaldības iestādei “Nekustamā īpašuma pārvalde” pēc nekustamā īpašuma – būves Ziemupes ielā 38 – nostiprināšanas zemesgrāmatā uz sabiedrības ar ierobežotu atbildību “KOMPĀNIJA AVOTIŅI” vārda:

2.1. izbeigt zemes nomas līgumu ar [..] par zemesgabala Liepājā Ziemupes ielā 38 (kadastra Nr.1700 012 0678) nomu;

2.2. pēc lēmuma 2.1. apakšpunkta izpildes iznomāt sabiedrībai ar ierobežotu atbildību “KOMPĀNIJA AVOTIŅI” (reģistrācijas Nr.40003077493; juridiskā adrese: Rustēnu iela 1, Rīga) zemesgabalu Liepājā Ziemupes ielā 38 (kadastra Nr.1700 012 0678) 537 kv.m platībā uz laiku līdz 2024. gada 27. maijam īpašumā esošās būves Ziemupes ielā 38 (kadastra Nr.1700 512 0678) uzturēšanai un apsaimniekošanai.

3. Uzdot Liepājas pilsētas pašvaldības iestādei “Nekustamā īpašuma pārvalde” viena mēneša laikā no lēmuma 2. punkta izpildes dienas sagatavot zemes nomas līgumu ar sabiedrību ar ierobežotu atbildību “KOMPĀNIJA AVOTIŅI” (reģistrācijas Nr.40003077493; juridiskā adrese: Rustēnu iela 1, Rīga) par zemesgabala Liepājā Ziemupes ielā 38 (kadastra Nr.1700 012 0678) iznomāšanu.

4. Gadījumā, ja sabiedrības ar ierobežotu atbildību “KOMPĀNIJA AVOTIŅI” vainas dēļ zemes nomas līgums par zemesgabala Ziemupes ielā 38 nomu netiek noslēgts viena mēneša laikā no lēmuma 2. punkta izpildes dienas, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |